Publication: Magyar Közlöny
Issue: MK-1998-84 (Year: 1998, Number: 84)
Era: 1990-2004
Section: A Kormány — a Kormány tagjai és az államtitkárok jogállásáról és felelősségéről szóló 1997. évi LXXIX. törvény
Paragraph Index: 177

1. A Kormány a kormányzati struktúrában történt változásokra tekintettel az általa létrehozott közalapítványok és alapítványok tekintetében az alapítót megillető jogkör gyakorlására — az Alapító Okiratban, illetve az alapításról szóló kormányhatározatban meghatározott terjedelemben — az alábbi személyeket hatalmazza fel: az igazságügy-minisztert a Magyarországi Nemzeti és Etnikai Kisebbségekért Közalapítvány, a Magyarországi Cigányokért Közalapítvány; az oktatási minisztert a Nemzetközi Pető András Közalapítvány, a Gandhi Közalapítvány, a Nyitott Szakképzésért Közalapítvány, a Közoktatási Modernizációs Közalapítvány, az Országos Kiemelésű Társadalomtudományok Közalapítvány, a Tempus Közalapítvány, az Esélyt a tanulásra Közalapítvány, a Fogyatékos Gyermekek, Tanulók Felzárkóztatásáért Közalapítvány; a nemzeti kulturális örökség miniszterét a Grassalkovich Kastély Közalapítvány, a Magyar Alkotóművészeti Közalapítvány, a Magyar Mozgókép Közalapítvány; a szociális és családügyi minisztert a Munkavédelmi Kutatási Közalapítvány, a Magyar Nemzeti Üdülési Alapítvány, a Nemzetközi Pikler Emmi Közalapítvány; a gazdasági minisztert az Országos Foglalkoztatási Közalapítvány, a Magyar Termelékenységi Központ Közalapítvány, a Magyar Vállalkozásfejlesztési Alapítvány, a Puskás Tivadar Alapítvány, a HUDEFO Alapítvány; a külügyminisztert az Illyés Közalapítvány, az Új Kézfogás Közalapítvány, a Teleki László Alapítvány, az Európai Összehasonlító Kisebbségkutatások Közalapítvány; a Miniszterelnöki Hivatal feladatköre szerint illetékes politikai államtitkárát a Nemzeti Gyermek és Ifjúsági Közalapítvány, és az UNIO Labdarúgó EB Közalapítvány tekintetében.

Source: https://magyarkozlony.hu/hivatalos-lapok/7081051d65a7b2f0300f1af2f3be1c9fb4bc23f3/dokumentumok/1dde8be70668810cd1af1560bcd834e68a2d2fb4/letoltes